CELEX: 32014R0481
Language: sk
Date: 2014-03-04 00:00:00
Title: Delegované nariadenie Komisie (EÚ) č. 481/2014 zo  4. marca 2014 , ktorým sa dopĺňa nariadenie Európskeho parlamentu a Rady (EÚ) č. 1299/2013, pokiaľ ide o osobitné pravidlá týkajúce sa oprávnenosti výdavkov na programy spolupráce

13.5.2014   
            
            
               SK
            
            
               Úradný vestník Európskej únie
            
            
               L 138/45
            
         DELEGOVANÉ NARIADENIE KOMISIE (EÚ) č. 481/2014
   zo 4. marca 2014,
   ktorým sa dopĺňa nariadenie Európskeho parlamentu a Rady (EÚ) č. 1299/2013, pokiaľ ide o osobitné pravidlá týkajúce sa oprávnenosti výdavkov na programy spolupráce
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1299/2013 zo 17. decembra 2013 o osobitných ustanoveniach na podporu cieľa Európska územná spolupráca z Európskeho fondu regionálneho rozvoja (1), a najmä na jeho článok 18 ods. 1,
   keďže:
   
               (1)
            
            
               Podľa článku 18 ods. 1 nariadenia (EÚ) č. 1299/2013 je potrebné stanoviť osobitné pravidlá týkajúce sa oprávnenosti výdavkov na programy spolupráce, pokiaľ ide o náklady na zamestnancov, kancelárske a administratívne výdavky, cestovné náklady a náklady na ubytovanie, náklady na externú expertízu a služby a výdavky na vybavenie (ďalej len „kategórie výdavkov“).
            
         
               (2)
            
            
               V snahe umožniť pružnosť pri uplatňovaní pravidiel oprávnenosti pre programy spolupráce by sa členským štátom, ktoré sa zúčastňujú daného programu spolupráce, malo umožniť rozhodnúť, že daná kategória výdavkov sa nevzťahuje na osobitnú prioritnú os daného programu spolupráce.
            
         
               (3)
            
            
               Malo by sa stanoviť, akým spôsobom zapadajú osobitné pravidlá týkajúce sa oprávnenosti výdavkov na programy spolupráce stanovené v tomto nariadení do všeobecného právneho rámca, na pravidlá oprávnenosti uplatniteľné na všetky fondy ESI, ako sa stanovuje v článkoch 65 až 71 nariadenia Európskeho parlamentu a Rady (EÚ) č. 1303/2013 (2).
            
         
               (4)
            
            
               Pre každú kategóriu výdavkov by sa mal stanoviť zoznam jednotlivých výdavkových položiek.
            
         
               (5)
            
            
               Malo by sa objasniť, že existuje všeobecné pravidlo, podľa ktorého sú dary neoprávnené. Distribúcia malých predmetov súvisiacich s propagáciou, komunikáciou, publicitou alebo informovaním by však mala byť oprávnená.
            
         
               (6)
            
            
               Mali by sa stanoviť jednotlivé položky nákladov na zamestnancov, spolu s pravidlami týkajúcimi sa výpočtu, účtovníctva a preplácania nákladov na zamestnancov vo všeobecnosti, a najmä práce na čiastočný úväzok alebo na základe zmlúv o poskytnutí služby na hodinovom základe.
            
         
               (7)
            
            
               Mali by byť uvedené jednotlivé položky kancelárskych a administratívnych výdavkov, spolu s pravidlami týkajúcimi sa výpočtu, účtovníctva a preplácania týchto nákladových položiek buď ako priamych alebo ako nepriamych nákladov, najmä ak sú kombinované s paušálnymi sadzbami podľa nariadenia (EÚ) č. 1303/2013.
            
         
               (8)
            
            
               Mali by byť uvedené jednotlivé položky cestovných nákladov a nákladov na ubytovanie, spolu s pravidlami týkajúcimi sa výpočtu, účtovníctva a preplácania bez ohľadu na to, či tieto výdavky boli vynaložené príjemcom alebo priamo jeho zamestnancami. Mali by sa tiež objasniť podmienky účtovania cestovných nákladov a nákladov na ubytovanie v prípade, že boli vynaložené mimo časti programovej oblasti na území Únie, ako sa stanovuje v článku 20 nariadenia (EÚ) č. 1299/2013.
            
         
               (9)
            
            
               Mali by byť uvedené jednotlivé položky nákladov na externú expertízu a nákladov na služby.
            
         
               (10)
            
            
               Mali by byť uvedené jednotlivé položky výdavkov na vybavenie, spolu s pravidlami oprávnenosti použitého vybavenia.
            
         
               (11)
            
            
               S cieľom umožniť rýchle začatie uplatňovania opatrení stanovených v tomto nariadení, toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie,
            
         PRIJALA TOTO NARIADENIE:
   Článok 1
   Predmet úpravy a rozsah pôsobnosti
   1.   Bez toho, aby boli dotknuté pravidlá oprávnenosti stanovené v článkoch 65 až 71 nariadenia (EÚ) č. 1303/2013, v tomto nariadení sa stanovujú osobitné pravidlá oprávnenosti výdavkov na programy spolupráce, pokiaľ ide o tieto kategórie výdavkov:
   
               a)
            
            
               náklady na zamestnancov;
            
         
               b)
            
            
               kancelárske a administratívne výdavky;
            
         
               c)
            
            
               cestovné náklady a náklady na ubytovanie;
            
         
               d)
            
            
               náklady na externú expertízu a náklady na služby a
            
         
               e)
            
            
               výdavky na vybavenie.
            
         2.   Členské štáty zúčastnené v monitorovacom výbore pre program spolupráce sa môžu dohodnúť, že výdavky patriace do jednej alebo viacerých kategórií uvedených v odseku 1 nie sú oprávnené v rámci jednej alebo viacerých prioritných osí.
   Článok 2
   Všeobecné ustanovenia
   1.   Všetky výdavky oprávnené v súlade s týmto nariadením, zaplatené príjemcom alebo v jeho mene, sa vzťahujú na náklady na začatie alebo začatie a vykonávanie operácie alebo časti operácie.
   2.   Nasledujúce náklady nie sú oprávnené:
   
               a)
            
            
               pokuty, finančné sankcie a výdavky na právne spory a žaloby;
            
         
               b)
            
            
               náklady na dary, okrem tých, ktoré neprevyšujú hodnotu 50 EUR za dar, ak súvisia s propagáciou, komunikáciou, publicitou alebo informovaním.
            
         
               c)
            
            
               náklady súvisiace s kolísaním výmenného kurzu.
            
         Článok 3
   Náklady na zamestnancov
   1.   Výdavky na náklady na zamestnancov pozostávajú z hrubých nákladov na vytvorenie pracovných miest v súvislosti so zamestnancami zamestnanými príjemcom jedným z nasledujúcich spôsobov:
   
               a)
            
            
               na plný úväzok;
            
         
               b)
            
            
               na čiastočný úväzok so stanoveným podielom času odpracovaného za mesiac;
            
         
               c)
            
            
               na čiastočný úväzok s pružným počtom odpracovaných hodín za mesiac alebo
            
         
               d)
            
            
               na hodinovom základe.
            
         2.   Výdavky na náklady na zamestnancov sa týkajú týchto nákladov:
   
               a)
            
            
               vyplácanie miezd v súvislosti s činnosťami, ktoré by subjekt nevykonával, keby nebola vykonaná príslušná operácia, uvedené v pracovnej zmluve, v rozhodnutí o vymenovaní (obidva dokumenty ďalej len „doklad o zamestnaní“) alebo v zákone týkajúcom sa povinností uvedených v opise pracovného miesta príslušného zamestnanca;
            
         
               b)
            
            
               všetky ďalšie náklady priamo súvisiace so mzdovými nákladmi vzniknutými a zaplatenými zamestnávateľom, ako sú odvody za zamestnancov a sociálne zabezpečenie vrátane dôchodkov, v súlade s nariadením Európskeho parlamentu a Rady (ES) č. 883/2004 (3), ak:
               
                           i)
                        
                        
                           sú stanovené v doklade o zamestnaní alebo v zákone;
                        
                     
                           ii)
                        
                        
                           sú v súlade s právnymi predpismi uvedenými v doklade o zamestnaní a so zvyčajnou praxou v krajine a/alebo organizácii, v ktorej daný zamestnanec v súčasnosti pracuje; a
                        
                     
                           iii)
                        
                        
                           nevymáhateľné zamestnávateľom.
                        
                     
         Pokiaľ ide o písm. a), vyplácanie miezd fyzickým osobám pracujúcim pre príjemcu na základe inej zmluvy, ako je pracovná zmluva, je možné prispôsobiť vyplácaniu miezd a zmluve, ktorá sa považuje za doklad o zamestnaní.
   3.   Náklady na zamestnancov sa môžu preplácať buď:
   
               i)
            
            
               na základe skutočných nákladov (podložených dokladom o zamestnaní a výplatnými páskami) alebo
            
         
               ii)
            
            
               v rámci zjednodušeného vykazovania nákladov v súlade s článkom 67 ods. 1 písm. b) až d) nariadenia (EÚ) č. 1303/2013 alebo
            
         
               iii)
            
            
               ako paušálna suma v súlade s článkom 19 nariadenia (EÚ) č. 1299/2013.
            
         4.   Náklady na zamestnancov spojené s jednotlivcami, ktorí pracujú na operácii na čiastočný úväzok, sa počítajú buď ako:
   
               a)
            
            
               stanovený percentuálny podiel z hrubých nákladov na vytvorenie pracovných miest v súlade s pevne stanoveným percentuálnym podielom odpracovaného času na operácii bez povinnosti zriadiť osobitný systém zaznamenávania pracovného času alebo
            
         
               b)
            
            
               pružný podiel z hrubých nákladov na vytvorenie pracovných miest v súlade s počtom hodín, ktoré sú v jednotlivých mesiacoch odlišné a ktoré boli odpracované na operácii, na základe systému zaznamenávania pracovného času, ktorý zaznamenáva 100 % pracovného času zamestnanca.
            
         5.   V prípade čiastočného úväzku podľa ods. 4 písm. a) zamestnávateľ vystavuje doklad pre každého zamestnanca, v ktorom uvedie percentuálny podiel času, ktorý má byť odpracovaný na operácii.
   6.   V prípade čiastočného úväzku podľa ods. 4 písm. b) sa preplatenie nákladov na zamestnancov počíta na základe hodinovej sadzby stanovenej buď na základe:
   
               i)
            
            
               vydelenia hrubých mesačných nákladov na vytvorenie pracovných miest mesačným pracovným časom stanoveným v doklade o zamestnaní vyjadreným v dňoch alebo
            
         
               ii)
            
            
               vydelenia posledných podložených ročných hrubých nákladov na vytvorenie pracovných miest 1 720 hodinami v súlade s článkom 68 ods. 2 nariadenia (EÚ) č. 1303/2013.
            
         Hodinová sadzba sa vynásobí počtom skutočne odpracovaných hodín na operácii.
   7.   Pokiaľ ide o náklady na zamestnancov spojené s jednotlivcami, ktorí podľa dokladu o zamestnaní pracujú na hodinovom základe, takéto náklady sú oprávnené na uplatnenie hodinovej sadzby dohodnutej v doklade o zamestnaní na počet skutočne odpracovaných hodín na operácii na základe systému zaznamenávania pracovného času.
   Článok 4
   Kancelárske a administratívne výdavky
   Kancelárske a administratívne výdavky sa týkajú týchto položiek:
   
               a)
            
            
               prenájom kancelárie;
            
         
               b)
            
            
               poistenie a dane týkajúce sa budov, kde sa nachádzajú zamestnanci, a vybavenia kancelárií (napr. poistenie proti požiaru, krádeži);
            
         
               c)
            
            
               verejné služby (napr. elektrina, kúrenie, voda);
            
         
               d)
            
            
               kancelárske potreby;
            
         
               e)
            
            
               všeobecné účtovníctvo poskytované vo vnútri prijímajúcej organizácie;
            
         
               f)
            
            
               archívy;
            
         
               g)
            
            
               údržba, upratovanie a opravy;
            
         
               h)
            
            
               bezpečnosť;
            
         
               i)
            
            
               IT systémy;
            
         
               j)
            
            
               komunikácia (napr. telefón, fax, internet, poštové služby, vizitky);
            
         
               k)
            
            
               bankové poplatky za otvorenie a vedenie účtu alebo účtov, ak vykonávanie operácie vyžaduje otvorenie osobitného účtu;
            
         
               l)
            
            
               poplatky za medzinárodné finančné transakcie;
            
         Článok 5
   Cestovné náklady a náklady na ubytovanie
   1.   Výdavky na cestovné náklady a náklady na ubytovanie sa týkajú týchto položiek:
   
               a)
            
            
               cestovné výdavky (napr. cestovné lístky, cestovné poistenie a poistenie vozidla, palivo, počet prejdených kilometrov autom, mýto a poplatky za parkovanie);
            
         
               b)
            
            
               náklady na jedlo;
            
         
               c)
            
            
               náklady na ubytovanie;
            
         
               d)
            
            
               náklady na získanie víz;
            
         
               e)
            
            
               denné príspevky.
            
         2.   Žiadna položka uvedená v ods. 1 písm. a) až d), na ktorú sa vzťahuje denný príspevok, sa neprepláca navyše k dennému príspevku.
   3.   Cestovné náklady a náklady na ubytovanie, spojené s externými expertmi a poskytovateľmi služieb, patria do nákladov na externú expertízu a nákladov na služby, uvedených v článku 6.
   4.   Priame platby výdavkov podľa tohto článku uskutočnené zamestnancom príjemcu sa podložia dokladom o preplatení sumy tomuto zamestnancovi príjemcom.
   5.   V prípade operácií týkajúcich sa technickej pomoci alebo propagačnej činnosti a budovania kapacít, výdavky vynaložené mimo časti programovej oblasti na území Únie sú oprávnené, ak vznikli v súlade s článkom 20 ods. 3 nariadenia (EÚ) č. 1299/2013.
   6.   Riadiaci orgán môže uznať náklady na ubytovanie a stravu v zariadeniach, ktoré sa nachádzajú mimo časti programovej oblasti na území Únie, za oprávnené, ak vznikli v súlade s článkom 20 ods. 2 nariadenia (EÚ) č. 1299/2013. To platí aj pre miestne cestovné náklady na mieste udalosti alebo akcie mimo časti programovej oblasti na území Únie.
   7.   Pokiaľ ide o zamestnancov, príjemcov nachádzajúcich sa mimo časti programovej oblasti na území Únie, riadiaci orgán môže uznať náklady uvedené v odseku 1 vrátane nákladov na cestovanie do a z miesta podujatia alebo akcie v časti programovej oblasti na území Únie alebo mimo nej za oprávnené, ak vznikli v súlade s článkom 20 ods. 2 nariadenia (ES) č. 1299/2013.
   8.   Pokiaľ ide o zamestnancov, príjemcov nachádzajúcich sa v časti programovej oblasti na území Únie, náklady uvedené v odseku 1 vrátane nákladov na cestovanie do a z miesta podujatia alebo akcie v časti programovej oblasti na území Únie alebo mimo nej sa pokladajú za oprávnené, ak vznikli v súlade s článkom 20 ods. 1 nariadenia (ES) č. 1299/2013.
   Článok 6
   Náklady na externú expertízu a služby
   Výdavky na externú expertízu a náklady na služby sa týkajú nasledujúcich služieb a expertízy poskytnutých verejnoprávnym alebo súkromnoprávnym orgánom alebo fyzickou osobou inou ako príjemca operácie:
   
               a)
            
            
               štúdie alebo prieskumy (napr. hodnotenia, stratégie, koncepčné poznámky, konštrukčné plány, príručky);
            
         
               b)
            
            
               odborná príprava;
            
         
               c)
            
            
               preklady;
            
         
               d)
            
            
               vývoj, úpravy a aktualizácie webových stránok a IT systémov;
            
         
               e)
            
            
               propagácia, komunikácia, publicita alebo informovanie spojené s operáciou alebo programom spolupráce ako takým;
            
         
               f)
            
            
               finančné riadenie;
            
         
               g)
            
            
               služby týkajúce sa organizácie a realizácie podujatí alebo zasadnutí (vrátanie prenájmu, cateringu alebo tlmočenia);
            
         
               h)
            
            
               účasť na podujatiach (napr. registračné poplatky);
            
         
               i)
            
            
               právne poradenstvo a notárske služby, technická a finančná expertíza, ostatné poradenské a účtovné služby;
            
         
               j)
            
            
               práva duševného vlastníctva;
            
         
               k)
            
            
               overenia podľa článku 125 ods. 4 písm. a) nariadenia (EÚ) č. 1303/2013 a článku 23 ods. 4 nariadenia (EÚ) č. 1299/2013;
            
         
               l)
            
            
               náklady na audit a osvedčovanie na úrovni programu podľa článkov 126 a 127 nariadenia (EÚ) č. 1303/2013;
            
         
               m)
            
            
               záruky poskytnuté bankou alebo inou finančnou inštitúciou, ak to vyžaduje Únia alebo vnútroštátne právne predpisy alebo sa to vyžaduje v programovom dokumente prijatom monitorovacím výborom;
            
         
               n)
            
            
               cestovné náklady a náklady na ubytovanie, pokiaľ ide o externých expertov, hovorcov, predsedov zasadnutí a poskytovateľov služieb;
            
         
               o)
            
            
               iná osobitná expertíza a služby potrebné v súvislosti s operáciami.
            
         Článok 7
   Výdavky na vybavenie
   1.   Výdavky na financovanie vybavenia kúpeného, prenajatého alebo požičaného príjemcom operácie iné, ako sú výdavky, na ktoré sa vzťahuje článok 4, sa týkajú nasledujúcich položiek:
   
               a)
            
            
               vybavenie kancelárií;
            
         
               b)
            
            
               IT hardvér a softvér;
            
         
               c)
            
            
               nábytok a inštalácie;
            
         
               d)
            
            
               vybavenie laboratórií;
            
         
               e)
            
            
               stroje a nástroje;
            
         
               f)
            
            
               nástroje a prístroje;
            
         
               g)
            
            
               vozidlá;
            
         
               h)
            
            
               iné osobitné vybavenie potrebné v súvislosti s operáciami.
            
         2.   Náklady na nákup použitého vybavenia môžu byť oprávnené za týchto podmienok:
   
               a)
            
            
               nezískalo inú podporu z európskych štrukturálnych fondov;
            
         
               b)
            
            
               jeho cena neprekračuje všeobecne akceptovanú cenu na príslušnom trhu;
            
         
               c)
            
            
               má technické vlastnosti potrebné v súvislosti s operáciou a spĺňa platné normy a štandardy.
            
         Článok 8
   Toto nariadenie nadobúda účinnosť dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. marca 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 259.
   
      (2)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).
   
      (3)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 30.4.2004, s. 1).